
AMANDMANI
Odbor za zapošljavanje i socijalna pitanja podnosi Odboru za proračune i Odboru za ekonomsku i monetarnu politiku, kao nadležnim odborima, sljedeće:
<RepeatBlock-Amend>
<Amend>Amandman		<NumAm>1</NumAm>

<DocAmend>Prijedlog rezolucije</DocAmend>
<Article>Pozivanje 8.a (novo)</Article>
	

	Prijedlog rezolucije
	Izmjena

	
	–	uzimajući u obzir europski stup socijalnih prava, koji su 17. studenoga 2017. proglasili i potpisali Parlament, Vijeće i Komisija, te njegovih 20 načela,


</Amend>
<Amend>Amandman		<NumAm>2</NumAm>

<DocAmend>Prijedlog rezolucije</DocAmend>
<Article>Pozivanje 8.b (novo)</Article>
	

	Prijedlog rezolucije
	Izmjena

	
	–	uzimajući u obzir komunikaciju Komisije od 4. ožujka 2021. naslovljenu „Akcijski plan za provedbu europskog stupa socijalnih prava” (COM(2021)0102) i njezine glavne ciljne vrijednosti za 2030. u pogledu zapošljavanja, vještina, osposobljavanja i smanjenja siromaštva,


</Amend>
<Amend>Amandman		<NumAm>3</NumAm>
<DocAmend>Prijedlog rezolucije</DocAmend>
<Article>Pozivanje 8.c (novo)</Article>
	

	Prijedlog rezolucije
	Izmjena

	
	–	uzimajući u obzir ciljeve održivog razvoja Ujedinjenih naroda, a posebno ciljeve 1., 4., 5., 8. i 10.,


</Amend>
<Amend>Amandman		<NumAm>4</NumAm>
<DocAmend>Prijedlog rezolucije</DocAmend>
<Article>Pozivanje 8.d (novo)</Article>
	

	Prijedlog rezolucije
	Izmjena

	
	–	uzimajući u obzir Preporuku Vijeća (EU) 2021/1004 od 14. lipnja 2021. o uspostavi europskog jamstva za djecu1a,

	
	__________________

	
	1a SL L 223, 22.6.2021., str. 14, ELI: http://data.europa.eu/eli/reco/2021/1004/oj.


</Amend>
<Amend>Amandman		<NumAm>5</NumAm>
<DocAmend>Prijedlog rezolucije</DocAmend>
<Article>Pozivanje 8.e (novo)</Article>
	

	Prijedlog rezolucije
	Izmjena

	
	–	uzimajući u obzir Preporuku Vijeća od 30. listopada 2020. o lakšem prelasku u svijet rada – jačanje Garancije za mlade te o zamjeni Preporuke Vijeća od 22. travnja 2013. o uspostavi Garancije za mlade1a,

	
	__________________

	
	1a SL C 372, 4.11.2020., str. 1.


</Amend>
<Amend>Amandman		<NumAm>6</NumAm>
<DocAmend>Prijedlog rezolucije</DocAmend>
<Article>Pozivanje 12.a (novo)</Article>
	

	Prijedlog rezolucije
	Izmjena

	
	–	uzimajući u obzir komunikaciju Komisije od 17. prosinca 2024. naslovljenu „Europski semestar 2025. – jesenski paket” (COM(2024)0700),


</Amend>
<Amend>Amandman		<NumAm>7</NumAm>
<DocAmend>Prijedlog rezolucije</DocAmend>
<Article>Pozivanje 12.b (novo)</Article>
	

	Prijedlog rezolucije
	Izmjena

	
	–	uzimajući u obzir Komisijin Prijedlog zajedničkog izvješća Komisije i Vijeća o zapošljavanju od 17. prosinca 2024. (COM(2024)0701) (Zajedničko izvješće o zapošljavanju),


</Amend>
<Amend>Amandman		<NumAm>8</NumAm>

<DocAmend>Prijedlog rezolucije</DocAmend>
<Article>Pozivanje 19.a (novo)</Article>
	

	Prijedlog rezolucije
	Izmjena

	
	–	uzimajući u obzir tablicu pokazatelja za oporavak i otpornost,


</Amend>
<Amend>Amandman		<NumAm>9</NumAm>

<DocAmend>Prijedlog rezolucije</DocAmend>
<Article>Pozivanje 19.b (novo)</Article>
	

	Prijedlog rezolucije
	Izmjena

	
	–	uzimajući u obzir izvješće Eurofounda od 26. veljače 2024. naslovljeno „Social governance of the Recovery and Resilience Facility: Involvement of the national social partners” (Socijalno upravljanje Mehanizmom za oporavak i otpornost: uključivanje nacionalnih socijalnih partnera),


</Amend>
<Amend>Amandman		<NumAm>10</NumAm>

<DocAmend>Prijedlog rezolucije</DocAmend>
<Article>Pozivanje 19.c (novo)</Article>
	

	Prijedlog rezolucije
	Izmjena

	
	–	uzimajući u obzir Direktivu (EU) 2022/2041 Europskog parlamenta i Vijeća od 19. listopada 2022. o primjerenim minimalnim plaćama u Europskoj uniji1a,
_______________
1a SL L 275, 25.10.2022., str. 33, ELI: http://data.europa.eu/eli/dir/2022/2041/oj. 


</Amend>
<Amend>Amandman		<NumAm>11</NumAm>

<DocAmend>Prijedlog rezolucije</DocAmend>
<Article>Uvodna izjava -A (nova)</Article>
	

	Prijedlog rezolucije
	Izmjena

	
	–A.	budući da je socijalna dimenzija oporavka EU-a horizontalni aspekt u okviru Mehanizma za oporavak i otpornost; budući da je opći cilj Mehanizma za oporavak i otpornost promicanje ekonomske, socijalne i teritorijalne kohezije Unije, što će se postići povećanjem otpornosti, pripravnosti na krizu, sposobnosti prilagodbe i potencijala rasta država članica, ublažavanjem socijalnih i gospodarskih posljedica krize prouzročene bolešću COVID-19, doprinosom provedbi europskog stupa socijalnih prava te podupiranjem zelene i digitalne tranzicije, te će se na taj način doprinijeti i uzlaznoj gospodarskoj i socijalnoj konvergenciji, ponovno ostvariti i promicati održivi rast te usto potaknuti otvaranje visokokvalitetnih radnih mjesta;


</Amend>
<Amend>Amandman		<NumAm>12</NumAm>
<DocAmend>Prijedlog rezolucije</DocAmend>
<Article>Uvodna izjava -Aa (nova)</Article>
	

	Prijedlog rezolucije
	Izmjena

	
	–Aa.	budući da područje primjene Mehanizma za oporavak i otpornost obuhvaća sljedećih šest stupova politike:

	
	(a) zelenu tranziciju;

	
	(b) digitalnu transformaciju;

	
	(c) pametan, održiv i uključiv rast;

	
	(d) socijalnu i teritorijalnu koheziju; 

	
	(e) zdravlje te gospodarsku, socijalnu i institucionalnu otpornost; te

	
	(f) politike za sljedeću generaciju, djecu i mlade;

	
	budući da treba osigurati usklađenost i sinergije među djelovanjima u okviru svih stupova, s obzirom na njihovu međusobnu povezanost;


</Amend>
<Amend>Amandman		<NumAm>13</NumAm>

<DocAmend>Prijedlog rezolucije</DocAmend>
<Article>Uvodna izjava A</Article>
	

	Prijedlog rezolucije
	Izmjena

	A.	budući da bi reforme i ulaganja u okviru Mehanizma za oporavak i otpornost trebali pomoći učiniti EU otpornijim i manje ovisnim diversifikacijom ključnih opskrbnih lanaca, čime će se ojačati strateška autonomija EU-a; budući da reforme i ulaganja u okviru Mehanizma za oporavak i otpornost također stvaraju europsku dodanu vrijednost;
	A.	budući da bi reforme i ulaganja u okviru Mehanizma za oporavak i otpornost trebali pomoći učiniti EU otpornijim i manje ovisnim diversifikacijom ključnih opskrbnih lanaca, čime će se ojačati strateška autonomija EU-a; budući da reforme i ulaganja u okviru Mehanizma za oporavak i otpornost trebaju doprinositi provedbi europskog stupa socijalnih prava, održivom i uključivom rastu te uzlaznoj socijalnoj konvergenciji, podupirati pravedan prijelaz na zelenije i digitalnije gospodarstvo, jačajući europsku konkurentnost uz istodobno smanjenje socijalnih i teritorijalnih nejednakosti i zaštitu ranjivih osoba te stvarati europsku dodanu vrijednost; budući da bi reforme i ulaganja u okviru Mehanizma za oporavak i otpornost trebale i osigurati socijalnu uključivost te ojačati javne i socijalne usluge te infrastrukturu;


</Amend>
<Amend>Amandman		<NumAm>14</NumAm>

<DocAmend>Prijedlog rezolucije</DocAmend>
<Article>Uvodna izjava Aa (nova)</Article>
	

	Prijedlog rezolucije
	Izmjena

	
	Aa.	budući da Mehanizam za oporavak i otpornost pruža dosad nezabilježenu priliku za osiguravanje poštene i pravedne tranzicije prema klimatskoj neutralnosti, digitalizaciji i demografskim promjenama; budući da bi se u procesu oporavka trebalo riješiti pitanje rodno specifičnih socioekonomskih učinaka; budući da bi mjerama trebalo obuhvatiti socijalnu zaštitu, kvalitetno zapošljavanje, cjenovno pristupačno stanovanje i potporu skupinama u ranjivom položaju kako bi se poboljšao životni standard u skladu s europskim stupom socijalnih prava;


</Amend>
<Amend>Amandman		<NumAm>15</NumAm>

<DocAmend>Prijedlog rezolucije</DocAmend>
<Article>Uvodna izjava Ab (nova)</Article>
	

	Prijedlog rezolucije
	Izmjena

	
	Ab.	budući da je posljednjih godina EU pokazao snažnu otpornost na velike gospodarske i socijalne poremećaje, posebice zahvaljujući koordiniranim odgovorima i novim instrumentima kao što su Mehanizam za oporavak i otpornost te Europski instrument za privremenu potporu radi smanjenja rizika od nezaposlenosti u izvanrednoj situaciji (SURE); budući da su ti alati bili ključni za sprečavanje asimetričnog oporavka među državama članicama i održavanje prijelaza na održivo i uključivo gospodarstvo na pravom putu;


</Amend>
<Amend>Amandman		<NumAm>16</NumAm>

<DocAmend>Prijedlog rezolucije</DocAmend>
<Article>Uvodna izjava Ac (nova)</Article>
	

	Prijedlog rezolucije
	Izmjena

	
	Ac.	budući da su socijalne posljedice kriza imale nejednak negativan učinak, pri čemu su posebice utjecale na pojedince s niskim prihodima i skupine u ranjivom položaju;


</Amend>
<Amend>Amandman		<NumAm>17</NumAm>

<DocAmend>Prijedlog rezolucije</DocAmend>
<Article>Uvodna izjava Ba (nova)</Article>
	

	Prijedlog rezolucije
	Izmjena

	
	Ba.	budući da nisu sve države članice u jednakoj mjeri provele svoje planove za oporavak i otpornost; budući da je u Tematskom izvješću Revizorskog suda 13/20241a navedeno da će države članice teško uspjeti iskoristiti cjelokupni iznos dodijeljenih sredstava do 31. kolovoza 2026. i da i dalje postoje rizici u pogledu dovršetka mjera u drugoj polovini provedbe Mehanizma za oporavak i otpornost; budući da kašnjenja u provedbi proizlaze iz, među ostalim, veće inflacije, poteškoća povezanih s javnom nabavom, manjka opskrbe i fluktuacija tržišnih cijena; budući da je u okviru evaluacije provedbe Mehanizma za oporavak i otpornost ključno primijeniti stečena iskustva i ažurirati postojeće strukture;
________________
1a Tematsko izvješće 13/2024 Europskog revizorskog suda od 10. rujna 2024. naslovljeno „Iskorištavanje sredstava iz Mehanizma za oporavak i otpornost – Napreduje se uz kašnjenja te i dalje postoje rizici za dovršetak mjera te stoga i za postizanje ciljeva RRF-a”. 


</Amend>
<Amend>Amandman		<NumAm>18</NumAm>
<DocAmend>Prijedlog rezolucije</DocAmend>
<Article>Uvodna izjava F</Article>
	

	Prijedlog rezolucije
	Izmjena

	F.	budući da učinkovita demokratska kontrola i parlamentarni nadzor nad provedbom Mehanizma za oporavak i otpornost iziskuju potpuno sudjelovanje Parlamenta i uzimanje u obzir svih njegovih preporuka u svim fazama;
	F.	budući da učinkovita demokratska kontrola i parlamentarni nadzor nad provedbom Mehanizma za oporavak i otpornost iziskuju potpuno sudjelovanje Parlamenta i uzimanje u obzir svih njegovih preporuka u svim fazama; budući da je savjetovanje s relevantnim dionicima, osobito socijalnim partnerima, organizacijama civilnog društva, organizacijama mladih te lokalnim i regionalnim tijelima, ključno i za pripremu i provedbu mjera iz nacionalnih planova za oporavak i otpornost te da se ono zahtijeva u skladu s Uredbom o Mehanizmu za oporavak i otpornost;


</Amend>
<Amend>Amandman		<NumAm>19</NumAm>

<DocAmend>Prijedlog rezolucije</DocAmend>
<Article>Uvodna izjava Fa (nova)</Article>
	

	Prijedlog rezolucije
	Izmjena

	
	Fa.	budući da je u Zajedničkom izvješću o zapošljavanju utvrđeno da je procjena sudjelovanja nacionalnih socijalnih partnera u provedbi Mehanizma za oporavak i otpornost 2023. bila neujednačena; budući da su institucionalni okviri za uključivanje socijalnih partnera raznovrsni jer su neke države članice uspostavile posebna okruženja i postupke, dok su se druge koristile postojećim kanalima socijalnog dijaloga, a u nekoliko su država socijalni partneri bili uključeni putem novih tijela ili posebnih radnih skupina osnovanih u kontekstu europskog semestra ili radi praćenja provedbe planova za oporavak i otpornost; budući da bi države članice trebale promicati kolektivno pregovaranje i socijalni dijalog, u skladu s Preporukom Vijeća o jačanju socijalnog dijaloga u Europskoj uniji1a, zajedno s pravodobnim i smislenim sudjelovanjem socijalnih partnera u donošenju relevantnih politika na razini EU-a i nacionalnoj razini, među ostalim u vezi s provedbom planova država članica za oporavak i otpornost;

	
	__________________

	
	1a Preporuka Vijeća od 12. lipnja 2023. o jačanju socijalnog dijaloga u Europskoj uniji (SL C, C/2023/1389, 6.12.2023., ELI: http://data.europa.eu/eli/C/2023/1389/oj).


</Amend>
<Amend>Amandman		<NumAm>20</NumAm>

<DocAmend>Prijedlog rezolucije</DocAmend>
<Article>Uvodna izjava Fb (nova)</Article>
	

	Prijedlog rezolucije
	Izmjena

	
	Fb.	budući da se prema Zajedničkom izvješću o zapošljavanju za 2025. očekuje da će od 7 129 ključnih etapa i ciljnih vrijednosti uključenih u 27 planova za oporavak i otpornost njih 2 201 doprinijeti socijalnim politikama (oko 31 %), a od 1 742 ključne etape i ciljne vrijednosti ostvarene do 14. studenoga 2024. očekuje se da će se u okviru njih 505 potaknuti socijalne politike (oko 30 %);


</Amend>
<Amend>Amandman		<NumAm>21</NumAm>
<DocAmend>Prijedlog rezolucije</DocAmend>
<Article>Uvodna izjava Fc (nova)</Article>
	

	Prijedlog rezolucije
	Izmjena

	
	Fc.	budući da se EU suočava sa starenjem stanovništva i da se predviđa da će se stope zamjene osoba koje odu u mirovinu smanjiti tijekom sljedeća četiri desetljeća, dok se očekuje da će se već velika potreba za dugotrajnom skrbi dodatno povećati; budući da je rizik od siromaštva ili socijalne isključenosti među starijim osobama ostao stabilan, ali se očekuje da će se stope zamjene osoba koje odu u mirovinu za 40-godišnju karijeru smanjiti u većini zemalja EU-a, u nekim slučajevima za više od 20 postotnih bodova;


</Amend>
<Amend>Amandman		<NumAm>22</NumAm>

<DocAmend>Prijedlog rezolucije</DocAmend>
<Article>Uvodna izjava G</Article>
	

	Prijedlog rezolucije
	Izmjena

	G.	budući da Komisija mora do 31. prosinca 2028. dostaviti neovisno izvješće o ex post evaluaciji provedbe Mehanizma za oporavak i otpornost, koje se sastoji od globalne procjene Mehanizma za oporavak i otpornost i sadržava informacije o njegovu dugoročnom učinku;
	G.	budući da Komisija mora do 31. prosinca 2028. dostaviti neovisno izvješće o ex post evaluaciji provedbe Mehanizma za oporavak i otpornost, koje se sastoji od globalne procjene Mehanizma za oporavak i otpornost i sadržava informacije o njegovu dugoročnom učinku, uključujući podatke o socijalnim ishodima;


</Amend>
<Amend>Amandman		<NumAm>23</NumAm>

<DocAmend>Prijedlog rezolucije</DocAmend>
<Article>Uvodna izjava Ga (nova)</Article>
	

	Prijedlog rezolucije
	Izmjena

	
	Ga.	budući da svaka država članica mora izdvojiti najmanje 20 % ukupnih sredstava dodijeljenih u okviru plana za oporavak i otpornost za mjere kojima se doprinosi digitalnoj tranziciji ili svladavanju izazova koji iz nje proizlaze; budući da je potrebno riješiti pitanje poboljšanja digitalnih vještina stanovništva i radne snage, povećanja digitalizacije poduzeća, promicanja pružanja digitalnih javnih usluga i ubrzavanja provedbe ključnih projekata e-uprave kako bi se postigla digitalna tranzicija;


</Amend>
<Amend>Amandman		<NumAm>24</NumAm>

<DocAmend>Prijedlog rezolucije</DocAmend>
<Article>Uvodna izjava Gb (nova)</Article>
	

	Prijedlog rezolucije
	Izmjena

	
	Gb.	budući da samo 55,56 % odraslih osoba posjeduje barem osnovne digitalne vještine1a; budući da je jedna od digitalnih ciljnih vrijednosti EU-a 80 % odraslih osoba koje posjeduju barem osnovne digitalne vještine do 2030.; budući da EU mora prevladati sve oblike nedostataka i neravnoteža u potražnji i ponudi vještina kako bi djelotvorno iskoristio svoj ljudski kapital; budući da bi pristup odgovarajućoj digitalnoj infrastrukturi i osposobljavanju u području digitalnih vještina trebao biti dostupan svima kako bi se osigurale jednake mogućnosti u obrazovnom sustavu i na tržištu rada; budući da su provedene znatne reforme i ulaganja u osnovne vještine, uključujući revizije kurikuluma, ali nisu u dovoljnoj mjeri riješeni postojeći izazovi, što zahtijeva dodatne napore u cijelom EU-u kako bi se poništili negativni trendovi;

	
	__________________

	
	1a Eurostat, „Database” (Baza podataka), https://ec.europa.eu/eurostat/databrowser/view/sdg_04_70/default/table; Eurostat, „56% of EU people have basic digital skills” (56 % posto osoba u EU-u ima osnovne digitalne vještine), 15. prosinca 2023., https://ec.europa.eu/eurostat/web/products-eurostat-news/-/ddn-20231215-3. 


</Amend>
<Amend>Amandman		<NumAm>25</NumAm>

<DocAmend>Prijedlog rezolucije</DocAmend>
<Article>Stavak 1.</Article>
	

	Prijedlog rezolucije
	Izmjena

	1.	ističe činjenicu da je Mehanizam za oporavak i otpornost dosad nezabilježen instrument solidarnosti s obzirom na dvije dosad nezabilježene krize te temelj instrumenta NGEU, koji završava 2026.; ističe stabilizirajući učinak Mehanizma za oporavak i otpornost za države članice u vrijeme velike gospodarske nesigurnosti jer se njime ublažavaju negativne gospodarske i socijalne posljedice te podupiru vlade tako što se doprinosi provedbi europskog stupa socijalnih prava;
	1.	prepoznaje činjenicu da je Mehanizam za oporavak i otpornost dosad nezabilježen instrument solidarnosti s obzirom na dvije dosad nezabilježene krize te temelj instrumenta NGEU, koji završava 2026.; ističe stabilizirajući učinak Mehanizma za oporavak i otpornost za države članice u vrijeme velike gospodarske nesigurnosti jer se njime ublažavaju negativne gospodarske i socijalne posljedice kriza; podsjeća na to da je opći cilj Mehanizma za oporavak i otpornost doprinijeti provedbi europskog stupa socijalnih prava za izgradnju snažnije socijalne Europe i jačanje socijalne kohezije, čime se jača dugoročna otpornost u cijelom EU-u; naglašava da bi se taj cilj trebao dodatno ojačati osiguravanjem dugoročnog javnog ulaganja u visokokvalitetne javne socijalne usluge i promicanjem mjera kojima se smanjuju nejednakosti za sve;


</Amend>
<Amend>Amandman		<NumAm>26</NumAm>

<DocAmend>Prijedlog rezolucije</DocAmend>
<Article>Stavak 1.a (novi)</Article>
	

	Prijedlog rezolucije
	Izmjena

	
	1.a	podsjeća da Mehanizam za oporavak i otpornost ima ključnu ulogu u promicanju socijalne i teritorijalne kohezije borbom protiv siromaštva, smanjenjem nezaposlenosti i poticanjem uključivog gospodarskog oporavka; prima na znanje da je postizanje stope zaposlenosti od 78 % do 2030. u EU-u jedan od glavnih ciljeva utvrđenih u Akcijskom planu za provedbu europskog stupa socijalnih prava; naglašava da su, iako je taj cilj ostvariv, potrebni daljnji koraci na svim razinama kako bi se potaknulo sudjelovanje nedovoljno zastupljenih skupina na tržištu rada i privuklo više ljudi na tržište rada; naglašava potrebu za ambicioznim reformama i ulaganjima koja su usklađena s načelima europskog stupa socijalnih prava, kojima se daje prednost otvaranju visokokvalitetnih radnih mjesta i uključivanju ranjivih skupina, kojima se smanjuje neusklađenost vještina i kojima su obuhvaćene nove tehnologije i kojima se jačaju socijalni dijalog, infrastruktura i sustavi socijalne zaštite radi svladavanja neposrednih izazova i osiguravanja dugoročne otpornosti tržišta rada; ističe da je na temelju najnovijih dostupnih podataka više od 16,3 milijuna ljudi sudjelovalo u obrazovanju ili osposobljavanju uz potporu iz Mehanizma za oporavak i otpornost, a više od 2,1 milijuna ljudi pronašlo je posao ili se uključilo u aktivnosti traženja posla;


</Amend>
<Amend>Amandman		<NumAm>27</NumAm>

<DocAmend>Prijedlog rezolucije</DocAmend>
<Article>Stavak 1.b (novi)</Article>
	

	Prijedlog rezolucije
	Izmjena

	
	1.b	ističe da su ulaganja i reforme u okviru Mehanizma za oporavak i otpornost usmjereni na sljedeću generaciju, posebno u obrazovanju i pristupu kvalitetnim javnim uslugama, ključni za dugoročnu socijalnu konvergenciju; uviđa da je ulaganje u dobrobit i kvalitetno obrazovanje djece ključno za socijalnu koheziju i gospodarsku stabilnost; naglašava da su mjere usmjerene na sljedeću generaciju, djecu i mlade u nacionalnim planovima za oporavak i otpornost usmjerene na rani i predškolski odgoj i obrazovanje, obrazovanje i osposobljavanje, poboljšanje školske infrastrukture, potporu za djecu u nepovoljnom položaju i potporu zapošljavanju mladih; prima na znanje u tom pogledu da nacionalni planovi za oporavak i otpornost tom stupu dodjeljuju oko 56,4 milijarde EUR i da su prema godišnjem izvješću Komisije države članice ostvarile primjetan napredak, s 259 od 665 ključnih etapa i ciljnih vrijednosti koje su države članice prijavile ili za koje je Komisija utvrdila da su ostvarene do 31. kolovoza 2024.; prima na znanje stopu napretka od 39 %, uključujući 21 % procijenjenih zahtjeva za plaćanje, dok dostupni podaci upućuju na to da je više od 9,4 milijuna mladih u dobi od 15 do 29 godina primilo potporu u okviru Mehanizma za oporavak i otpornost; poziva države članice da dodatno pojačaju napore u okviru tog stupa u skladu s ciljevima europskog jamstva za djecu, europskom strategijom za skrb, preporukama Vijeća o ranom i predškolskom odgoju i obrazovanju te pristupom cjenovno pristupačnoj i visokokvalitetnoj dugotrajnoj skrbi;


</Amend>
<Amend>Amandman		<NumAm>28</NumAm>

<DocAmend>Prijedlog rezolucije</DocAmend>
<Article>Stavak 1.c (novi)</Article>
	

	Prijedlog rezolucije
	Izmjena

	
	1.c	ističe činjenicu da, u kombinaciji s fondovima kohezijske politike, provedba reformi i ulaganja u planove država članica za oporavak i otpornost doprinose pravednom, uključivom i održivom rastu, čime se otvaraju nova radna mjesta i promiču financijska stabilnost i ulaganja; naglašava da se Mehanizmom za oporavak i otpornost, uz potporu iz Europskog socijalnog fonda plus, Europskog fonda za regionalni razvoj, Fonda za pravednu tranziciju i Instrumenta za tehničku potporu, promiče gospodarska, socijalna i teritorijalna kohezija Unije jačanjem konkurentnosti, otpornosti, pripravnosti na krizu, sposobnosti prilagodbe i potencijala rasta država članica te poticanjem otvaranja visokokvalitetnih radnih mjesta u okviru relevantnih reformi i ulaganjima; prima na znanje da su države članice u svoje nacionalne planove za oporavak i otpornost uključile brojne mjere za potporu socijalnoj i teritorijalnoj koheziji, kao što su mjere namijenjene pristupu tržištu rada, socijalnoj zaštiti i uključenosti te teritorijalnoj infrastrukturi i uslugama; prima na znanje da su u okviru 27 nacionalnih planova za oporavak i otpornost tom stupu dodijeljene oko 261,2 milijarde EUR, s 1 064 od 2 888 ključnih etapa i ciljnih vrijednosti koje su države članice prijavile ili za koje je Komisija utvrdila da su ostvarene do 31. kolovoza 2024.1a; naglašava da to čini stopu napretka od 37 %, uključujući 20 % procijenjenih zahtjeva za plaćanje;

	
	__________________

	
	1a Služba Europskog parlamenta za istraživanja, „Recovery and Resilience Facility: State of play and way forward” (Mehanizam za oporavak i otpornost: trenutačno stanje i daljnji koraci), veljača 2025., https://www.europarl.europa.eu/RegData/etudes/IDAN/2025/765765/EPRS_IDA(2025)765765_EN.pdf. 


</Amend>
<Amend>Amandman		<NumAm>29</NumAm>
<DocAmend>Prijedlog rezolucije</DocAmend>
<Article>Stavak 2.</Article>
	

	Prijedlog rezolucije
	Izmjena

	2.	pozdravlja činjenicu da je Mehanizam za oporavak i otpornost od pandemije osigurao privremeni dodatni fiskalni prostor i pridonio sprečavanju razlika među državama članicama s različitim fiskalnim prostorom; prima na znanje nalaz Komisije da je Mehanizam za oporavak i otpornost doveo do održivog povećanja ulaganja diljem EU-a i da Komisija očekuje da će Mehanizam za oporavak i otpornost imati trajan učinak diljem EU-a i nakon 2026. s obzirom na njegove sinergije s drugim fondovima EU-a;
	2.	pozdravlja činjenicu da je Mehanizam za oporavak i otpornost od pandemije osigurao privremeni, dodatni i stabilizirajući fiskalni prostor i pridonio sprečavanju razlika među državama članicama osiguravanjem brze i izravne potpore u njihovu korist; prima na znanje nalaz Komisije da je Mehanizam za oporavak i otpornost doveo do održivog povećanja ulaganja diljem EU-a i da Komisija očekuje da će Mehanizam za oporavak i otpornost imati trajan učinak diljem EU-a i nakon 2026. s obzirom na njegove sinergije s drugim fondovima EU-a; međutim, naglašava da bi trebalo dodatno dati prednost socijalnim ulaganjima kako bi se osigurao trajan učinak, posebno u pogledu stanovanja, energetskog siromaštva, digitalne uključenosti, funkcionalnih tržišta rada i pravednog pristupa visokokvalitetnim javnim uslugama za sve;


</Amend>
<Amend>Amandman		<NumAm>30</NumAm>

<DocAmend>Prijedlog rezolucije</DocAmend>
<Article>Stavak 2.a (novi)</Article>
	

	Prijedlog rezolucije
	Izmjena

	
	2.a	prima na znanje da je Uredba o Mehanizmu za oporavak i otpornost, zajedno s europskim semestrom kao okvirom za utvrđivanje nacionalnih prioriteta reformi, usko povezana s načelima europskog stupa socijalnih prava; naglašava da mjere iz planova za oporavak i otpornost za koje se očekuje da će poticati socijalne politike ne obuhvaćaju u jednakoj mjeri sva načela europskog stupa socijalnih prava, pri čemu su određena načela obuhvaćena tek neznatno ili nisu potpuno usklađena s njihovim sadržajem; poziva Komisiju da procijeni učinak planova za oporavak i otpornost na napredak u ostvarivanju ciljeva europskog stupa socijalnih prava i da provede raščlanjenu analizu načina na koji je svako načelo obuhvaćeno mjerama uključenima u planove za oporavak i otpornost;


</Amend>
<Amend>Amandman		<NumAm>31</NumAm>
<DocAmend>Prijedlog rezolucije</DocAmend>
<Article>Stavak 2.b (novi)</Article>
	

	Prijedlog rezolucije
	Izmjena

	
	2.b	podsjeća na to da je provedba Mehanizma za oporavak i otpornost te drugih fondova EU-a, kao što je SURE, u državama članicama pomogla zaštiti tržišta rada od rizika dugoročne štete nastale uslijed dva gospodarska šoka, pandemije i energetske krize; napominje da je u svibnju 2023. stopa zaposlenosti dosegnula rekordno visoku razinu, dok je nezaposlenost pala na rekordno nisku razinu od oko 6 % i da otada biva niska; podsjeća, međutim, na to da je stopa nezaposlenosti mladih i dalje visoka te da u prosjeku u EU-u iznosi 15 %, tj. više od 20 % u mnogim državama članicama; u tom pogledu ističe obveze u okviru pojačane Garancije za mlade, koja i dalje potiče strukturne reforme i podupire zapošljivost mladih; u tom pogledu potiče države članice da u planovima za oporavak i otpornost daju prednost pojačanoj Garanciji za mlade i da okviru stupa sljedeće generacije povećaju svoja ulaganja u obrazovanje, osposobljavanje i potporu zapošljavanju mladih;


</Amend>
<Amend>Amandman		<NumAm>32</NumAm>
<DocAmend>Prijedlog rezolucije</DocAmend>
<Article>Stavak 2.c (novi)</Article>
	

	Prijedlog rezolucije
	Izmjena

	
	2.c	ističe različite napore država članica u pogledu uvođenja regulatornih i neregulatornih reformi i programa ulaganja kako bi se povećao fond socijalnih stanova i poduprla cjenovna pristupačnost stanovanja, kao što su novi programi za cjenovno pristupačno stanovanje i subvencionirani programi kreditiranja, programi obnove socijalnih stanova za najranjivije skupine i državna potpora općinama za nove stambene projekte i obnove; poziva države članice da daju prednost osiguravanju pristupa dostojnom i cjenovno pristupačnom socijalnom stanovanju ili kvalitetnoj pomoći za stanovanje onima kojima je to potrebno u skladu s 19. načelom europskog stupa socijalnih prava; naglašava važnost zaštite prava ranjivih osoba na odgovarajuću pomoć i zaštitu od prisilne deložacije te pružanje odgovarajućeg skloništa i usluga beskućnicima kako bi se promicala njihova socijalna uključenost;


</Amend>
<Amend>Amandman		<NumAm>33</NumAm>

<DocAmend>Prijedlog rezolucije</DocAmend>
<Article>Stavak 3.</Article>
	

	Prijedlog rezolucije
	Izmjena

	3.	prima na znanje projekciju Komisije iz 2024. o mogućem učinku instrumenta NextGenerationEU na realni bruto domaći proizvod (BDP) EU-a do 2026., koji je znatno niži od njegove simulacije iz 2020. (1,4 % u usporedbi s 2,3 %) i procjenu da bi NGEU mogao dovesti do znatnog kratkoročnog povećanja zaposlenosti u EU-u do 0,8 %; sa zadovoljstvom prima na znanje da bi dugoročne koristi Mehanizma za oporavak i otpornost za BDP mogle biti tri do šest puta veće od isplaćenog proračuna NGEU-a, ovisno o učincima ulaganja iz Mehanizma za oporavak i otpornost na produktivnost; međutim, ističe da je teško kvantificirati točan socijalni i gospodarski učinak Mehanizma za oporavak i otpornost jer učinak reformi postaje jasan tek nakon određenog vremena; prima na znanje da je Komisija utvrdila da je otprilike polovina očekivanog povećanja javnih ulaganja od 2019. do 2025. povezana s ulaganjima koja se financiraju iz proračuna EU-a, posebno iz Mehanizma za oporavak i otpornost;
	3.	prima na znanje projekciju Komisije iz 2024. o mogućem učinku instrumenta NextGenerationEU na realni bruto domaći proizvod (BDP) EU-a do 2026., koji je znatno niži od njegove simulacije iz 2020. (1,4 % u usporedbi s 2,3 %) i procjenu da bi NGEU mogao dovesti do znatnog kratkoročnog povećanja zaposlenosti u EU-u do 0,8 %; sa zadovoljstvom prima na znanje da bi dugoročne koristi Mehanizma za oporavak i otpornost za BDP mogle biti tri do šest puta veće od isplaćenog proračuna NGEU-a, ovisno o učincima ulaganja iz Mehanizma za oporavak i otpornost na produktivnost; međutim, ističe da je teško kvantificirati točan socijalni i gospodarski učinak Mehanizma za oporavak i otpornost s obzirom na to da je za ostvarenje učinaka reformi potrebno određeno vrijeme te naglašava da bi ulaganja trebalo evaluirati ne samo na temelju gospodarskog rasta, već i na temelju njihovih doprinosa provedbi europskog stupa socijalnih prava, smanjenju nejednakosti, poboljšanju uvjeta na tržištu rada i otvaranju kvalitetnih radnih mjesta te osiguravanju pravedne tranzicije; prima na znanje da je Komisija utvrdila da je otprilike polovina očekivanog povećanja javnih ulaganja od 2019. do 2025. povezana s ulaganjima koja se financiraju iz proračuna EU-a, posebno iz Mehanizma za oporavak i otpornost;


</Amend>
<Amend>Amandman		<NumAm>34</NumAm>

<DocAmend>Prijedlog rezolucije</DocAmend>
<Article>Stavak 3.a (novi)</Article>
	

	Prijedlog rezolucije
	Izmjena

	
	3.a	ističe da su manjak radne snage i vještina ozbiljna prepreka rastu, konkurentnosti te zelenoj i digitalnoj tranziciji EU-a, da utječu na različite sektore i države članice u različitoj mjeri, s posljedicama za opću otpornost EU-a i da je, unatoč njegovoj važnosti, sudjelovanje odraslih osoba u obrazovanju i dalje ograničeno u državama članicama; naglašava da se mjerama Mehanizma za oporavak i otpornost mogu potaknuti ulaganja u vještine i osposobljavanje radnika tijekom njihovog životnog ciklusa kako bi se ostvarili sustavi obrazovanja i osposobljavanja koji bolje odgovaraju na promjenjive zahtjeve za vještinama i postigli bolji rezultati na tržištu rada u pogledu broja i kvalitete radnih mjesta; poziva države članice da nastave podupirati mjere za povećanje sudjelovanja odraslih osoba u obrazovanju, s posebnim naglaskom na niskokvalificiranim osobama, s obzirom na to da mnoge zemlje razvijaju individualne račune za učenje i mikrokvalifikacije te smatra da bi daljnja analiza mjera Mehanizma za oporavak i otpornost u tom području mogla biti korisna kako bi se u velikoj mjeri ocijenio njihov učinak; podsjeća da je slobodno kretanje radnika temeljna sloboda i da mobilnost radne snage unutar EU-a može imati važnu ulogu u smanjenju problema manjka radne snage i vještina; potiče države članice da se koriste prognozom vještina Cedefopa i njegovim predviđanjima budućih trendova zapošljavanja po sektorima, zanimanjima i kvalifikacijama pri osmišljavanju i provedbi nacionalnih planova za oporavak i otpornost kojima bi se trebao riješiti problem nedostatka radne snage i vještina;


</Amend>
<Amend>Amandman		<NumAm>35</NumAm>

<DocAmend>Prijedlog rezolucije</DocAmend>
<Article>Stavak 3.b (novi)</Article>
	

	Prijedlog rezolucije
	Izmjena

	
	3.b	napominje da Mehanizam za oporavak i otpornost doprinosi, među ostalim, otvaranju radnih mjesta, obrazovanju i vještinama odraslih, modernizaciji institucija tržišta rada te općem, strukovnom i visokom obrazovanju; naglašava da se tim mjerama nastoje riješiti neki od izazova u pogledu kvalitete, pravednosti i relevantnosti sustava obrazovanja i osposobljavanja za tržište rada u cijelom EU-u, među ostalim radi smanjenja problema nedostatka vještina; poziva države članice da nastave podupirati modernizaciju i povećanje kvalitete visokog obrazovanja reformama upravljanja i mjerama za poticanje internacionalizacije i da stvore dinamično i učinkovito okruženje za istraživanje i inovacije koje je usmjereno na rezultate;


</Amend>
<Amend>Amandman		<NumAm>36</NumAm>
<DocAmend>Prijedlog rezolucije</DocAmend>
<Article>Stavak 4.</Article>
	

	Prijedlog rezolucije
	Izmjena

	4.	prima na znanje da je Mehanizam za oporavak i otpornost potaknuo provedbu nekih reformi uključenih u preporuke za pojedine zemlje donesene u kontekstu europskog semestra te da se tablica pokazatelja za oporavak i otpornost upotrebljava za praćenje napretka u postizanju ključnih etapa i ciljnih vrijednosti, kao i usklađenosti s horizontalnim načelima, a posebno sa šest stupova, a to su zelena tranzicija, digitalna transformacija, pametan, održiv i uključiv rast, socijalna i teritorijalna kohezija, zdravstvo, gospodarska, socijalna i institucionalna otpornost te politike za sljedeću generaciju, djecu i mlade, uključujući obrazovanje;
	4.	prima na znanje da se u Mehanizmu za oporavak i otpornost zahtijeva da se u okviru nacionalnih planova za oporavak i otpornost rješavaju svi izazovi ili velik dio izazova identificiranih u relevantnim preporukama za pojedine zemlje, kao preduvjet za dobivanje pozitivne ocjene; potvrđuje da je Mehanizam za oporavak i otpornost potaknuo provedbu nekih reformi uključenih u preporuke za pojedine zemlje donesene u kontekstu europskog semestra, ali da je Revizorski sud utvrdio još neke nedostatke koji se odnose na neuključivanje određenih elemenata preporuka za pojedine zemlje; podsjeća na to da se tablica pokazatelja za oporavak i otpornost upotrebljava za praćenje napretka u postizanju ključnih etapa i ciljnih vrijednosti, kao i usklađenosti s horizontalnim načelima, a posebno sa šest stupova, a to su zelena tranzicija, digitalna transformacija, pametan, održiv i uključiv rast – uključujući gospodarsku koheziju, radna mjesta, produktivnost, konkurentnost, istraživanje, razvoj i inovacije te funkcionalno unutarnje tržište s jakim malim i srednjim poduzećima (MSP-ovi) – socijalna i teritorijalna kohezija, zdravstvo, gospodarska, socijalna i institucionalna otpornost te politike za sljedeću generaciju, djecu i mlade, uključujući obrazovanje i vještine; poziva Komisiju da nastavi pratiti manjak radne snage i vještina te povezane izazove u EU-u u kontekstu europskog semestra, među ostalim provedbom tematskih rasprava kako bi se promicala razmjena znanja i dobrih primjera iz prakse među državama članicama; podsjeća na važnost ulaganja usmjerenih na povećanje autonomije osoba s invaliditetom;


</Amend>
<Amend>Amandman		<NumAm>37</NumAm>

<DocAmend>Prijedlog rezolucije</DocAmend>
<Article>Stavak 4.a (novi)</Article>
	

	Prijedlog rezolucije
	Izmjena

	
	4.a	podsjeća da bi se Mehanizmom za oporavak i otpornost trebala podupirati demografska tranzicija EU-a u skladu s europskim stupom socijalnih prava promicanjem zapošljavanja i jednakih mogućnosti, što uključuje kvalitetna radna mjesta za starije radnike, ulaganjem cjeloživotno učenje, osiguravanjem odgovarajućeg životnog standarda u starijoj dobi održivim i primjerenim mirovinama te osiguravanjem dostatnih ulaganja za dugotrajnu skrb kako bi se poduprlo zdravo i održivo starenje; zabrinut je zbog toga što se prema Zajedničkom izvješću o zapošljavanju 2025. očekuje smanjenje stope zamjene osoba koje odu u mirovinu i povećanje potreba za dugotrajnom skrbi, što će pogoršati trenutačne strukturne izazove u pogledu dostupnosti, cjenovne pristupačnosti i kvalitete dugotrajne skrbi; naglašava da je u društvu koje sve više stari za osiguravanje primjerenosti i fiskalne održivosti mirovina potrebna široka kombinacija politika; smatra da države članice trebaju uložiti više napora u primjerenost mirovina i kvalitetu usluga dugotrajne skrbi, među ostalim ulaganjima i reformama uključenima u njihove planove za oporavak i otpornost u skladu s 15. i 18. načelom europskog stupa socijalnih prava; poziva države članice da provedu mirovinske reforme usmjerene na budućnost kojima se ne osigurava samo fiskalna održivost, već i povećava primjerenost mirovina, čime se osigurava pristojan životni standard za sve;


</Amend>
<Amend>Amandman		<NumAm>38</NumAm>

<DocAmend>Prijedlog rezolucije</DocAmend>
<Article>Stavak 4.b (novi)</Article>
	

	Prijedlog rezolucije
	Izmjena

	
	4.b	prima na znanje da su, unatoč povećanim ulaganjima u EU-u, realne plaće u EU-u i većini država članica i dalje na razini od prije pandemije, dok su nesigurna radna mjesta i dalje problem; ističe da činjenica da se učinak socijalnih transfera (isključujući mirovine) na smanjenje siromaštva 2023. blago smanjio naglašava važnost daljnjeg jačanja napora kako bi se osigurala odgovarajuća potpora dohotku i pokrivenost u skladu s 14. načelom europskog stupa socijalnih prava; primjećuje da je nekoliko država članica izmijenilo ili planira izmijeniti svoje okvire za minimalne plaće u kontekstu svojih planova za oporavak i otpornost; naglašava važnost reformi kojima se namjerava povećati razina minimalne plaće uz savjetovanje sa socijalnim partnerima u skladu s Direktivom o primjerenim minimalnim plaćama te potiče države članice koje još nisu uvele takve reforme na djelovanje po tom pitanju; naglašava potrebu za ambicioznim ulaganjima i reformama kako bi se otvorila visokokvalitetna radna mjesta, potaknuli kvalitetni radni uvjeti, suzbilo siromaštvo i segmentacija tržišta rada te ojačao socijalni dijalog i kolektivno pregovaranje u skladu s europskim stupom socijalnih prava;


</Amend>
<Amend>Amandman		<NumAm>39</NumAm>

<DocAmend>Prijedlog rezolucije</DocAmend>
<Article>Stavak 4.c (novi)</Article>
	

	Prijedlog rezolucije
	Izmjena

	
	4.c	prima na znanje stalne napore država članica da poboljšaju pristup socijalnim uslugama i njihovu kvalitetu, kao što su donošenje nacionalnog pregleda socijalnih usluga kako bi se utvrdili nedostaci u njihovu pružanju i utvrdile potrebe za ulaganjima, ulaganje u nove zdravstvene ustanove i telemedicinu kako bi se usluge približile pacijentima, nacionalnim zdravstvenim strategijama za poboljšanje pristupa zdravstvenim uslugama u svim zemljama te mjere za rješavanje problema nedostatka radne snage u zdravstvu i poboljšanje zadržavanja radnika osposobljavanjem i poticajima; poziva države članice da poduzmu napore kako bi se osigurao univerzalan pristup kvalitetnim osnovnim uslugama, među ostalim vodi, kanalizaciji, prijevozu, financijskim uslugama i digitalnim komunikacijama; ističe da je mentalno zdravlje ključan dio socioekonomskog oporavka EU-a i prioritet zdravlja na radu; izražava zabrinutost zbog toga što neke države članice u svoje nacionalne planove za oporavak i otpornost nisu uključile dostatne mjere za osiguravanje dostupne, cjenovno pristupačne i visokokvalitetne skrbi za mentalno zdravlje i poziva države članice da u buduće revizije nacionalnih planova za oporavak i otpornost uključe ciljane strategije za mentalno zdravlje;


</Amend>
<Amend>Amandman		<NumAm>40</NumAm>
<DocAmend>Prijedlog rezolucije</DocAmend>
<Article>Stavak 4.d (novi)</Article>
	

	Prijedlog rezolucije
	Izmjena

	
	4.d	pozdravlja činjenicu da Mehanizam za oporavak i otpornost predstavlja priliku za jačanje javnih službi za zapošljavanje i politika aktivacije zapošljavanja; poziva na daljnju raspravu o tome kako će se nakon završetka Mehanizma za oporavak i otpornost pokriti troškovi novih usluga i s njima povezani troškovi;


</Amend>
<Amend>Amandman		<NumAm>41</NumAm>

<DocAmend>Prijedlog rezolucije</DocAmend>
<Article>Stavak 6.</Article>
	

	Prijedlog rezolucije
	Izmjena

	6.	pozdravlja činjenicu da Mehanizam za oporavak i otpornost pruža potporu reformama i ulaganjima u državama članicama, ali napominje da još mnogo toga treba učiniti; zabrinut je zbog toga što kratko preostalo razdoblje provedbe Mehanizma za oporavak i otpornost neće omogućiti provedbu nekoliko planiranih važnih reformi i velikih ulaganja;
	6.	pozdravlja činjenicu da Mehanizam za oporavak i otpornost pruža potporu reformama i ulaganjima u državama članicama, ali napominje da još mnogo toga treba učiniti; naglašava da su kašnjenja i problemi s apsorpcijskim kapacitetom i dalje znatne prepreke potpunom ostvarenju potencijalnih koristi Mehanizma za oporavak i otpornost; zabrinut je zbog toga što kratko preostalo razdoblje provedbe Mehanizma za oporavak i otpornost neće omogućiti provedbu nekoliko planiranih važnih reformi i velikih ulaganja, naglašavajući potrebu za usmjerenijim i ubrzanim djelovanjem kako bi se osiguralo potpuno iskorištavanje potencijala Mehanizma za oporavak i otpornost, posebno u područjima ključnima za dugoročnu stabilnost, rast i socijalnu koheziju; poziva države članice da intenziviraju provedbu i povećaju primjenu tehničkih smjernica uz pomoć Komisije i u okviru Instrumenta za tehničku potporu;


</Amend>
<Amend>Amandman		<NumAm>42</NumAm>

<DocAmend>Prijedlog rezolucije</DocAmend>
<Article>Stavak 7.</Article>
	

	Prijedlog rezolucije
	Izmjena

	7.	ističe da su davanje prednosti provedbi Mehanizma za oporavak i otpornost, nedostatak administrativnih kapaciteta u mnogim državama članicama i izazovi koje predstavljaju globalni lanci opskrbe doprinijeli kašnjenju u provedbi kohezijske politike; podsjeća da je potrebno poštovati načelo dodatnosti i protivi se tome da se Mehanizmom za oporavak i otpornost ili drugim privremenim financijskim instrumentima istiskuje ili zamjenjuje kohezijska politika;
	7.	ističe da su davanje prednosti provedbi Mehanizma za oporavak i otpornost, velika dodatna sredstva inicijative REACT-EU stavljena na raspolaganje za isto razdoblje, nedostatak administrativnih kapaciteta u mnogim državama članicama i izazovi koje predstavljaju globalni lanci opskrbe, kao i 31. prosinca 2023. kao krajnji datum za razdoblje prihvatljivosti kohezijske politike 2014. – 2020., doprinijeli kašnjenju u provedbi kohezijske politike; podsjeća da bi se, u skladu s načelom dodatnosti, trebalo usprotiviti tome da se Mehanizmom za oporavak i otpornost ili drugim privremenim financijskim instrumentima istiskuje ili zamjenjuje kohezijska politika; u tom pogledu naglašava koliko je važno da Komisija pruža analize količine novih socijalnih ulaganja stvorenih u okviru nacionalnih planova za oporavak i otpornost;


</Amend>
<Amend>Amandman		<NumAm>43</NumAm>
<DocAmend>Prijedlog rezolucije</DocAmend>
<Article>Stavak 7.a (novi)</Article>
	

	Prijedlog rezolucije
	Izmjena

	
	7.a	u tom pogledu podsjeća na važnost Europskog socijalnog fonda plus, čija je svrha postizanje visoke stope zaposlenosti, pravedne socijalne zaštite, kvalificirane i otporne radne snage i uključivih/kohezivnih društava kao ključnih elemenata za iskorjenjivanje siromaštva te naglašava potrebu za sinergijama s rashodima Mehanizma za oporavak i otpornost u okviru relevantnih stupova; ističe, nadalje, da bi Komisija trebala utvrditi načine kako pomoći državama članicama da ubrzaju korištenje sredstvima EU-a i poboljšaju njihovu apsorpciju, poštujući pritom načela dobrog financijskog upravljanja;


</Amend>
<Amend>Amandman		<NumAm>44</NumAm>
<DocAmend>Prijedlog rezolucije</DocAmend>
<Article>Stavak 10.</Article>
	

	Prijedlog rezolucije
	Izmjena

	10.	pozdravlja činjenicu da se sredstva iz Mehanizma za oporavak i otpornost mogu upotrijebiti za doprinos ciljevima Platforme za strateške tehnologije za Europu (STEP), čime se podupiru ulaganja u ključne tehnologije u EU-u kako bi se povećala konkurentnost njegove industrije;
	10.	pozdravlja činjenicu da se sredstva iz Mehanizma za oporavak i otpornost mogu upotrijebiti za doprinos ciljevima Platforme za strateške tehnologije za Europu (STEP) podupiranjem ulaganja u ključne tehnologije u EU-u i rješavanjem problema nedostatka radne snage i vještina ključnih za kvalitetna radna mjesta u tim područjima, u bliskoj suradnji sa socijalnim partnerima, kako bi se povećala konkurentnost industrije EU-a te istodobno zajamčila prava radnika i smanjile rodne razlike u tehnološkom sektoru;


</Amend>
<Amend>Amandman		<NumAm>45</NumAm>
<DocAmend>Prijedlog rezolucije</DocAmend>
<Article>Stavak 13.</Article>
	

	Prijedlog rezolucije
	Izmjena

	13.	prima na znanje da je samo 13 država članica zatražilo zajmove i da će 92 milijarde EUR od dostupnih 385,8 milijardi EUR ostati neiskorištene jer za taj iznos nisu preuzete obveze do roka koji je bio 31. prosinca 2023.; prima na znanje činjenicu da su zajmovi bili atraktivni državama članicama koje su se suočile s višim troškovima zaduživanja na financijskim tržištima ili koje su nastojale nadoknaditi smanjenje bespovratnih sredstava iz Mehanizma za oporavak i otpornost; podsjeća da se Parlament zalagao za veći udio bespovratnih sredstava u odnosu na zajmove i smatra da je potrebna politička rasprava o upotrebi nepotrošenih sredstava u svjetlu ograničenih javnih proračuna;
	13.	izražava žaljenje zbog činjenice da je samo 13 država članica zatražilo zajmove i da će 92 milijarde EUR od dostupnih 385,8 milijardi EUR ostati neiskorištene jer za taj iznos nisu preuzete obveze do roka koji je bio 31. prosinca 2023.; prima na znanje činjenicu da su zajmovi bili atraktivni državama članicama koje su se suočile s višim troškovima zaduživanja na financijskim tržištima ili koje su nastojale nadoknaditi smanjenje bespovratnih sredstava iz Mehanizma za oporavak i otpornost; podsjeća da se Parlament zalagao za veći udio bespovratnih sredstava u odnosu na zajmove i smatra da je potrebna politička rasprava o upotrebi nepotrošenih sredstava u svjetlu ograničenih javnih proračuna i velike potrebe za financijskom potporom u nizu područja, posebno kad je riječ o iskorjenjivanju siromaštva, socijalnoj uključenosti, stambenom zbrinjavanju, javnim i socijalnim uslugama, jačanju socijalnog dijaloga, otvaranju kvalitetnih radnih mjesta i politikama stjecanja vještina, među ostalim zelenih i digitalnih vještina;


</Amend>
<Amend>Amandman		<NumAm>46</NumAm>
<DocAmend>Prijedlog rezolucije</DocAmend>
<Article>Stavak 16.a (novi)</Article>
	

	Prijedlog rezolucije
	Izmjena

	
	16.a	podsjeća na to da se u okviru Mehanizma za oporavak i otpornost, u skladu s člankom 19. stavkom 3. točkom (c) Uredbe o Mehanizmu za oporavak i otpornost i stavkom 2.3 Priloga V. toj uredbi, od Komisije zahtijeva da procijeni relevantnost, djelotvornost, učinkovitost i koherentnost nacionalnih planova za oporavak i otpornost država članica, uzimajući pritom u obzir kriterije kao što su, među ostalim, njihov doprinos jačanju potencijala rasta, otvaranju radnih mjesta te gospodarskoj, socijalnoj i institucijskoj otpornosti predmetne države članice, čime se doprinosi provedbi europskog stupa socijalnih prava, među ostalim promicanjem politika za djecu i mlade, te ublažavanju gospodarskih i socijalnih posljedica krize uzrokovane bolešću COVID-19, čime se jačaju ekonomska, socijalna i teritorijalna kohezija te konvergencija unutar Unije; prima na znanje da je za zadovoljavanje tog kriterija u okviru procjene potrebno ostvariti najvišu ocjenu;


</Amend>
<Amend>Amandman		<NumAm>47</NumAm>
<DocAmend>Prijedlog rezolucije</DocAmend>
<Article>Stavak 18.</Article>
	

	Prijedlog rezolucije
	Izmjena

	18.	pozdravlja činjenicu da su sve države članice premašile ciljeve za zelenu (37 %) i digitalnu tranziciju (20 %), pri čemu prosječni rashodi za klimatske i digitalne ciljeve Mehanizma za oporavak i otpornost u cjelini iznose 42 %, odnosno 26 %; prima na znanje da je Revizorski sud doveo u pitanje način na koji je provedba mjera Mehanizma za oporavak i otpornost doprinijela zelenoj tranziciji te je preporučio poboljšanja metodologija koje se upotrebljavaju za procjenu učinka na klimu; ističe činjenicu da isti metodološki nedostaci postoje u svim stupovima Mehanizma za oporavak i otpornost;
	18.	pozdravlja činjenicu da su sve države članice premašile ciljeve za zelenu (37 %) i digitalnu tranziciju (20 %), pri čemu prosječni rashodi za klimatske i digitalne ciljeve Mehanizma za oporavak i otpornost u cjelini iznose 42 %, odnosno 26 %; prima na znanje da je Revizorski sud doveo u pitanje način na koji je provedba mjera Mehanizma za oporavak i otpornost doprinijela zelenoj tranziciji te je preporučio poboljšanja metodologija koje se upotrebljavaju za procjenu učinka na klimu; ističe činjenicu da isti metodološki nedostaci postoje u svim stupovima Mehanizma za oporavak i otpornost te poziva Komisiju da preporuke Europskog revizorskog suda primijeni horizontalno; naglašava važnost pokazatelja povezanih s provedbom načela europskog stupa socijalnih prava i akcijskog plana za njegovu provedbu; poziva Komisiju da surađuje s Parlamentom u okviru dijaloga o oporavku i otpornosti radi preispitivanja socijalnih pokazatelja u skladu s Izjavom iz Porta i poziva Komisiju da se savjetuje sa socijalnim partnerima i civilnim društvom;


</Amend>
<Amend>Amandman		<NumAm>48</NumAm>

<DocAmend>Prijedlog rezolucije</DocAmend>
<Article>Stavak 19.</Article>
	

	Prijedlog rezolucije
	Izmjena

	19.	prima na znanje konkretan učinak koji bi Mehanizam za oporavak i otpornost mogao imati na socijalne ciljeve, pri čemu države članice planiraju potrošiti oko 163 milijarde EUR; naglašava da je potrebno ubrzati ulaganja u razvoj ruralnih i udaljenih područja, socijalnu zaštitu i integraciju ranjivih skupina te zapošljavanje mladih jer u tim područjima rashodi zaostaju; poziva Komisiju da u okviru tablice pokazatelja za oporavak i otpornost provede detaljnu evaluaciju projekata i reformi povezanih s obrazovanjem i mladima koje provode države članice u okviru Mehanizma za oporavak i otpornost;
	19.	prima na znanje konkretan učinak koji Mehanizam za oporavak i otpornost može imati na socijalne ciljeve, pri čemu države članice planiraju potrošiti oko 163 milijarde EUR, što predstavlja oko 25 % procijenjenih ukupnih rashoda i napominje da je Komisija u obliku bespovratnih sredstava i zajmova te pretfinanciranja dosad isplatila oko 269 milijardi EUR u okviru Mehanizma za oporavak i otpornost; napominje da je nakon revizija nacionalnih planova za oporavak i otpornost gotovo 30 % procijenjenih socijalnih rashoda namijenjeno ulaganjima i reformama u području obrazovanja i skrbi za djecu te zdravstvenoj i dugotrajnoj skrbi, dok je 25 % njih namijenjeno zapošljavanju i vještinama, a ostatak socijalnim politikama1a; poziva države članice da do roka za plaćanje najmanje 30 % potrošnje u sklopu Mehanizma za oporavak i otpornost u okviru relevantnih stupova usmjere na socijalna ulaganja;

	
	__________________

	
	1a COM(2024)0474, str. 19.

	
	


</Amend>
<Amend>Amandman		<NumAm>49</NumAm>

<DocAmend>Prijedlog rezolucije</DocAmend>
<Article>Stavak 19.a (novi)</Article>
	

	Prijedlog rezolucije
	Izmjena

	
	19.a	ističe da treba ubrzati ulaganja u poboljšanje socijalne zaštite i javnih socijalnih usluga, odgovarajućih mirovina, dugotrajne skrbi, dostupnosti i cjenovne pristupačnosti stanovanja, posebno socijalnog stanovanja, u borbu protiv siromaštva i socijalne isključenosti, posebno siromaštva djece, u rani i predškolski odgoj i obrazovanje, strukovno osposobljavanje i obrazovanje odraslih te razvoj vještina, uključivanje ranjivih skupina, kao što su žene, djeca, jednoroditeljske obitelji, osobe s invaliditetom, migranti, Romi, LGBTIQ osobe, mladi i starije osobe, podupiranje zapošljavanja mladih, modernizaciju institucija tržišta rada, uključujući predviđanje vještina i socijalni dijalog, te razvoj ruralnih i udaljenih područja u kojima rashodi zaostaju; poziva Komisiju da u okviru tablice pokazatelja za oporavak i otpornost provede evaluaciju kako bi se pratila učinkovitost socijalnih ulaganja;


</Amend>
<Amend>Amandman		<NumAm>50</NumAm>

<DocAmend>Prijedlog rezolucije</DocAmend>
<Article>Stavak 20.</Article>
	

	Prijedlog rezolucije
	Izmjena

	20.	pozdravlja doprinose u okviru stupa pametnog, održivog i uključivog rasta, posebno u pogledu konkurentnosti i potpore malim i srednjim poduzećima; napominje da je potrebno ubrzati ulaganja u transnacionalnu suradnju, potporu poduzećima i regulatorne promjene za pametan, održiv i uključiv rast jer ta područja zaostaju;
	20.	pozdravlja doprinose u okviru stupa pametnog, održivog i uključivog rasta, posebno u pogledu konkurentnosti i potpore malim i srednjim poduzećima; napominje da je potrebno ubrzati ulaganja u transnacionalnu suradnju, potporu poduzećima i radnike te regulatorne promjene za pametan, održiv i uključiv rast jer ta područja zaostaju; osim toga, naglašava da bi se uključivim oporavkom trebala dati prednost socijalnoj ekonomiji kao ključnom pokretaču održivog i pravednog rasta;


</Amend>
<Amend>Amandman		<NumAm>51</NumAm>

<DocAmend>Prijedlog rezolucije</DocAmend>
<Article>Stavak 20.a (novi)</Article>
	

	Prijedlog rezolucije
	Izmjena

	
	20.a	podsjeća da je ravnopravnost žena i muškaraca jedna od temeljnih vrijednosti EU-a sadržana u Ugovorima; slijedom toga, izražava žaljenje što rodna ravnopravnost nije jedan od stupova Uredbe o Mehanizmu za oporavak i otpornost; podsjeća na to da bi nacionalni planovi za oporavak i otpornost trebali uključivati mjere kojima se doprinosi rodnoj ravnopravnosti i jednakim mogućnostima za sve, u skladu s europskim stupom socijalnih prava, kako bi se promicalo sudjelovanje žena na tržištu rada i smanjila rodno uvjetovana segmentacija na tržištu rada; pozdravlja činjenicu da revidirani nacionalni planovi za oporavak i otpornost sadržavaju 136 (pod)mjera usmjerenih na rodnu ravnopravnost; prima na znanje pozitivan utjecaj drugih reformi i ulaganja čija provedba može uvelike doprinijeti rodnoj ravnopravnosti, kao što su mjere za promicanje ravnoteže između poslovnog i privatnog života, uključujući pristup skrbi za djecu i skrbi za uzdržavane osobe te razvoj digitalnih vještina; izražava žaljenje zbog činjenice da dvije države članice u svoje nacionalne planove za oporavak i otpornost nisu uključile mjere izričito usmjerene na doprinos rodnoj ravnopravnosti, a da su mnoge druge države članice uključile tek relativno mali broj tih mjera;


</Amend>
<Amend>Amandman		<NumAm>52</NumAm>
<DocAmend>Prijedlog rezolucije</DocAmend>
<Article>Stavak 28.</Article>
	

	Prijedlog rezolucije
	Izmjena

	28.	potiče države članice da ulože veće napore u uklanjanje administrativnih uskih grla i da osiguraju dostatne administrativne kapacitete za ubrzanje provedbe Mehanizma za oporavak i otpornost s obzirom na rok za 2026. te da izbjegnu koncentraciju projekata u okviru Mehanizma za oporavak i otpornost u razvijenije regije i glavne gradove omogućavanjem prijenosa sredstava iz Mehanizma za oporavak i otpornost u projekte u najugroženijim regijama, čime bi se ispunio cilj Mehanizma za oporavak i otpornost za poboljšanjem socijalne, teritorijalne i gospodarske kohezije EU-a; poziva na automatsko 12-mjesečno produljenje projekata sa stopom provedbe od najmanje 20 % prije roka utvrđenog za 2026.; pozdravlja mogućnost uspostave sustava određivanja prioriteta i prijenosa nakon roka utvrđenog za 2026. kako bi se omogućio dovršetak tekućih projekata putem drugih programa financiranja, uključujući Europski investicijski fond i mogući novi europski fond za konkurentnost;
	28.	potiče države članice da ulože veće napore u uklanjanje administrativnih uskih grla i da osiguraju dostatne administrativne kapacitete za ubrzanje provedbe Mehanizma za oporavak i otpornost s obzirom na rok za 2026. te da izbjegnu koncentraciju projekata u okviru Mehanizma za oporavak i otpornost u razvijenije regije i glavne gradove omogućavanjem prijenosa sredstava iz Mehanizma za oporavak i otpornost u projekte u najugroženijim regijama, čime bi se ispunio cilj Mehanizma za oporavak i otpornost za poboljšanjem socijalne, teritorijalne i gospodarske kohezije EU-a; poziva na automatsko 18-mjesečno produljenje projekata sa stopom provedbe od najmanje 20 % prije roka utvrđenog za 2026.; pozdravlja mogućnost uspostave sustava određivanja prioriteta i prijenosa nakon roka utvrđenog za 2026. kako bi se omogućio dovršetak tekućih projekata putem drugih programa financiranja, uključujući Europski investicijski fond i mogući novi europski fond za konkurentnost;


</Amend>
<Amend>Amandman		<NumAm>53</NumAm>

<DocAmend>Prijedlog rezolucije</DocAmend>
<Article>Stavak 39.</Article>
	

	Prijedlog rezolucije
	Izmjena

	39.	žali zbog nedovoljne uključenosti lokalnih i regionalnih vlasti, organizacija civilnog društva, socijalnih partnera, nacionalnih parlamenata i drugih relevantnih dionika u osmišljavanje, reviziju ili provedbu nacionalnih planova za oporavak i otpornost; podsjeća da je sudjelovanje lokalnih, regionalnih i nacionalnih vlasti te tijela koja su odgovorna za razvoj tih politika ključno za uspjeh Mehanizma za oporavak i otpornost, kako je navedeno u članku 28. Uredbe o Mehanizmu za oporavak i otpornost; podsjeća da je Parlament podržao obvezujuću odredbu u Mehanizmu za oporavak i otpornost s ciljem uspostave višerazinskog dijaloga radi uključivanja relevantnih dionika i rasprave s njima o pripremi i provedbi nacionalnih planova za oporavak i otpornost, uz jasno razdoblje savjetovanja; stoga poziva na maksimalno sudjelovanje dionika u provedbi nacionalnih planova za oporavak i otpornost, u skladu s nacionalnim pravnim okvirom i na temelju jasnih i transparentnih načela;
	39.	žali zbog nedovoljne uključenosti u nekim državama članicama lokalnih i regionalnih vlasti, organizacija civilnog društva, socijalnih partnera, nacionalnih parlamenata i drugih relevantnih dionika u osmišljavanje, reviziju ili provedbu nacionalnih planova za oporavak i otpornost, kako je utvrđeno u članku 18. stavku 4. točki (q) Uredbe o Mehanizmu za oporavak i otpornost, i naglašava važnost uključenosti socijalnih partnera u mjere povezane s radnom i socijalnom politikom; podsjeća da je sudjelovanje lokalnih, regionalnih i nacionalnih vlasti te tijela koja su odgovorna za razvoj tih politika ključno za uspjeh Mehanizma za oporavak i otpornost, kako je navedeno u članku 28. Uredbe o Mehanizmu za oporavak i otpornost; podsjeća da je Parlament podržao obvezujuću odredbu u Mehanizmu za oporavak i otpornost s ciljem uspostave višerazinskog dijaloga radi uključivanja relevantnih dionika i rasprave s njima o pripremi i provedbi nacionalnih planova za oporavak i otpornost, uz jasno razdoblje savjetovanja; stoga poziva na maksimalno sudjelovanje dionika u provedbi nacionalnih planova za oporavak i otpornost, uz osiguranje sveobuhvatnog i transparentnog postupka sudjelovanja, u skladu s nacionalnim pravnim okvirom i na temelju jasnih i transparentnih načela; smatra da uključenost dionika mora biti i kvalitativna i kvantitativna, što uključuje aktivno sudjelovanje u postupcima praćenja i evaluacije, te podsjeća da bi se prije odobravanja revidiranih planova trebalo savjetovati i s relevantnim dionicima;


</Amend>
</RepeatBlock-Amend>

